section_heading: Početak oružanog ustanka
paragraph_text: Tirolska pobuna je započela 9. travnja a 1809. Noć prije toga organizatori su bacili vreće piljevine u rijeku Inn kao znak početka pobune. Piljevina, koja je plutala kroz Innsbruck i dolinu Inna bila je znak pobunjenicima. Zvona po selima su pozvala seljake da krenu u borbu puškama. Brzo su savladali manji bavarski garnizon i iznenadili kolonu francuskog pješaštva, koje je prolazilo područjem. Tirolske postrojbe su 11. travnja pobijedile bavarsku vojsku u Sterzingu, pa su do podne uspjeli zauzeti Innsbruck. Francuzi i Bavarci su izveli protunapad sljedeće noći, pa su se Tirolci protiv njih borili dok se Bavarci nisu predali 13. travnjaa. Nakon toga su Andreas Hofer i njegovi saveznici napredovali južno i zauzeli su Bolzano i Trento. Kada je Napoleon pobijedio austrijsku vojsku isčezla je nada u uspješnu pobunu. Austrijske snage su se povukle iz Tirola i Hofer se vratio na planine. Bavarci su ponovno zauzeli Innsbruck 19. svibnja a 1809.